Renal Diabetic Diet Reverses Diabetic Kidney Disease - Loser Style
Posted on August 7, 2019 by Loser
Posted in Healthy DietTagged Diabetic, Diet, Disease, Kidney, Renal, Reverses Minesweeper, Behind the scenes - CodeProject 10,444,940 members (60,533 online) Workspaces Home
Last Visit: 31-Dec-99 18:00 Last Update: 7-Mar-14 1:04Refresh1 Oopkop, toekop – ‘n koppige perspektief. | Om te probeer verstaan
← Deon Maas/ Rapport: Vryheid van spraak is nie die enigste soort vryheid in hierdie saak nie.
‘n Tyd om te praat: Robbie Klay, molestering, stilswye en kriminele nalatigheid →
Oopkop, toekop – ‘n koppige perspektief.
Posted on Desember 1, 2007 by Retha | Lewer kommentaar
Amper 2000 jaar terug het ‘n man met die naam Paulus in Griekeland aangekom. Hy was gewoond daaraan om kontroversieel te wees. Hy het selfs al met die gereg gebots daaroor. Baie mense het sy leringe gehaat. Ander was dol daaroor en het hulle lewens daarvolgens ingerig.Die oopkop Grieke vra hom dadelik: “Watter nuwe goed wil jy ons leer? Vertel, vertel!” Tussen mense wat “hulle tyd aan niks anders bestee het as om iets nuuts te of te hoor nie”- (Handelinge 17:21) het Paulus glad nie gesukkel om ‘n gehoor te trek vir sy lesse nie. Maar ondanks die baie luisteraars, was Paulus nie eintlik suksesvol in Griekeland nie. Die Grieke het Paulus gehoor, dit beskou as nog iets wat hulle gehoor het- en wou nog iets nuuts hoor. Die Grieke het almal se menings gehoor en na niemand s’n geluister nie. GK Chesterton het gesê: “The purpose of having an open mind, like the purpose of having an open mouth, is to close it on something solid.”
Dit is vandag nog so dat jy eers iets sinvol, of iets wat jy beskou as sinvol, kan doen as jy jou kop toemaak op iets. Jy kan net ‘n suksesvolle entrepeneur wees as jy vereers jou kop toegemaak het op die idee dat sukses en geld belangriker is as middelmatigheid en min geld. As jy nie jou mind kan opmaak nie, sal jy nie eers alleen kan inkopies doen of aantrek om werk toe te gaan nie.
Jy kan net betoog vir gay regte nadat jy vereers jou kop toegemaak het op die idee dat gay regte nodig is. Dieselfde is waar vir die ander kant van die saak: Jy kan jou net beywer teen gay regte as jy vereers jou kop toemaak oor die saak. Daar is g’n rede om te dink dat die pro-gay groep oopkop en die ander groep toekop is nie.
Die deugde van oopkop wees word deesdae hoog besing. Gaaf. Maar kom ons maak seker wat oopkop beteken.
Is oopkop-wees om g’n opinie te hê nie? Dis nie oopkop nie, dis verstandelik verlam. As jy g’n opinie het oor of jy uit die bed wil klim of nie, sal jy probleme hê die oomblik wat jy wakker word. Is oopkop-wees om só min van ‘n opinie te hê dat jy jou mening verander die oomblik wat iemand jou iets nuuts vertel? Selfs die grootste voorstander van oopkop-wees verander nie sy opinie elke keer wat hy iets nuuts hoor nie.Is oopkop wees om vir niks “nee” te sê nie? Dan is oopkop wees gevaarlik en dom: “Kom ons vermoor iemand.” Ja. Kom ons drink gif. Ja.“Is oopkop wees om ander mense se opinies te verdra, terwyl jy dit nie noodwendig joune maak nie? Talle liberales sal reken dis nie goed genoeg nie. En wanneer ‘verdra’ jy ‘n opinie? Eers wanneer jy boeke en berigte lees oor die opinie en kliphard daaroor dink? Wanneer jy houers van daardie opinie ‘n spreekbeurt in jou organisasie gee, al glo jou organisasie die teenoorgestelde? (Bv. om ‘n fabriek-eienaar te nooi om ‘n omgewingsbewaring-is-nie-so-belangrik-soos-om-‘n-wins-te-maak-nie toespraak by ‘n World Wildlife Fund konvensie te hou; of ‘n verskillende-godsdienste-is-maar-net-verskillende-paaie-na-God artikel te plaas in ‘n evangeliese Christelike tydskrif.) Wanneer jy nooit iets krities sê oor ‘n opinie nie? Hoekom reken die student wat wild tekere gaan by ‘n partytjie hy is meer oopkop as die student wat nie so wild tekere gaan nie? Hulle neem teenoorgestelde besluite, maar albei het ‘n besluit geneem. Nugter besluite is meer oopkop as dronk besluite- drank maak juis dat jy nie jou kop gebruik nie. En ‘n kop is seker ‘n voorvereiste vir oopkop wees, of hoe?Ek sou dink oopkop wees is om bereid te wees om opnuut te dink oor ‘n saak as jy goeie redes kry. As jy byvoorbeeld goeie redes kry om te glo sekere boeke is nie goed vir kinders nie, is dit oopkop om dit van die skole se aanbevole leeslys, of die biblioteek se jeug-seksie te wil verwyder. ( Om iets van skole se leeslys te verwyder, of na ‘n ander deel van die biblioteek te skuif, is nie soos om die uitgewer te verbied om dit te publiseer nie. Laasgenoemde bedreig persvryheid.) Oopkop wees is ook om jou ore oop te hou vir mense wat anders dink as jy, sodat jy kan hoor wanneer die opposisie goeie redes het.
Dalk wonder jy nou hoe oopkop die skrywer van hierdie artikel is? Ek is natuurlik die swakste moontlike mens om daaroor te oordeel. Te oopkop om “jy is so oopkop” vleitaal te glo wanneer mense hou van wat ek sê. Te toekop om “jy is so closed-minded” te glo wanneer mense nie hou van my opinie nie. Naskrif: Jy wat hier lees, reageer asseblief en gee jou eie definisie vir oopkop. Of antwoord enige van die vrae wat ek vra.
This entry was posted in Los gedagtes and tagged denke, oopkop. Bookmark the permalink.	← Deon Maas/ Rapport: Vryheid van spraak is nie die enigste soort vryheid in hierdie saak nie.